**זכויותיהם של לסביות, הומואים, טרנסג'נדרים וביסקסואלים (להט"ב) בטאיוואן** נחשבות כמתקדמות ביותר ביבשת אסיה. פעילות הומוסקסואלית של גברים או נשים היא חוקית בשטחי המדינה מאז ומעולם, בעוד נישואים חד מיניים הפכו לחוקיים ב-24 במאי 2019, בעקבות פסיקת בית המשפט לחוקה במאי 2017. עם זאת, זוגות חד מיניים רשאים לאמץ ילדים במשותף מאז 2023. אפליה על רקע נטייה מינית, זהות מגדרית ומאפיינים מגדריים בחינוך אסורה מאז 2004. בכל הנוגע לתעסוקה, אפליה על רקע נטייה מינית אסורה בחוק גם כן מאז 2007.

ב-24 במאי 2017, בית המשפט לחוקה פסק כי חוק הנישואין הקיים אינו חוקתי בעוד זוגות חד מיניים אמורים להיות מוכרים בנישואיהם. בית המשפט נתן לבית המחוקקים שנתיים לתקן את החוקים הקיימים בנושא או לחוקק חוקים שיספקו הכרה משפטית בנישואים חד מיניים. על פי פסיקת בית המשפט, אם הפרלמנט לא יעשה זאת עד 24 במאי 2019, נישואים חד מיניים יהפכו אוטומטית לחוקיים. ב-17 במאי 2019, אישר בית המחוקקים הצעת חוק המכירה בנישואים עבור זוגות חד מיניים. הצעת החוק נחתמה על ידי הנשיאה צאי יינג-ון ב-22 במאי ונכנסה לתוקף ב-24 במאי. בכך, הפכה טאיוואן למדינה הראשונה ביבשת אסיה שמכירה בנישואים חד מיניים בשטחיה.

מצעד הגאווה של טאיוואן נערך לראשונה בבירה טאיפיי בשנת 2003. מהדורתו באוקטובר 2019 הוגדרה עם למעלה מ-200,000 משתתפים, ובכך, הפך למצעד הגאווה הגדול ביותר במזרח אסיה. נכון לשנת 2021, המצעד הוא הגדול ביותר ביבשת אסיה יחד עם מצעד תל אביב, ישראל, אשר מוגדר כגדול ביותר במזרח התיכון עם מעל ל-250,000 צועדים בין השנים 2018-2019.

במאי 2020 ערכה סקר קואליציה של חמישה ארגוני להט"ב תחת השם "Equal Love Taiwan". הסקר קבע כי רוב של 56.8% היו בעד מתן אפשרות לזוגות חד מיניים לאמץ ילדים, בעוד 38.4% היו נגד. 50.1% התנגדו לאפשר לזוגות מאותו המין להשתמש בטכנולוגיות רבייה מלאכותיות, בעוד 42.1% היו בעד. 65% הצהירו כי היו יכולים לקבל אם בן משפחה, חבר לכיתה או עמית לעבודה יהיה הומוסקסואל, 49.2% יכלו לקבל את ילדם אם היה הומוסקסואל בעוד 47.3% הצהירו כי יהיה קשה לקבל את ילדם אם יהיה הומוסקסואל. 53% הצהירו כי היו מקבלים זאת אם ילדם ילמד על נושאים הקשורים לקהילת הלהט"ב בבית ספרו בעוד 48.2% מהנשאלים הסכימו כי יגיבו בחיוב אם יראו הפגנת חיבה פומבית של זוגות חד מיניים בעוד רוב של 74.1 הצהירו כי יגיבו כך אם יראו זאת מטעם זוגות הטרוסקסואלים.

מעמד בחוק
---------

פעילות הומוסקסואלית בהסכמה בין מבוגרים היא חוקית מאז ומעולם ברחבי טאיוואן. גיל ההסכמה מוגדר כשווה בין זוגות הומוסקסואלים והטרוסקסואלים כאחד - 16 שנים.

הכרה במערכות יחסים חד מיניות
----------------------------

באוקטובר 2003, בית המחוקקים "יואן" הגיש הצעת חוק המעניקה זכות להינשא ולאמץ עבור זוגות חד-מיניים, אך התמודדה עם התנגדות דו-מפלגתית מצד חברי הקבינט (שנוסדה על ידי המפלגה הליברלית השולטת "DPP") בעוד קואליציית השלטון אשר הורכבה על ידי המפלגה יחד עם המפלגה השמרנית קוומינטנג נתקעה, ולא הוצבעה. סקר של 6,439 מבוגרים שפורסם באפריל 2006 על ידי איגוד הנשים הלאומי של טאיוואן/ברית הרפורמות החוקתיות מצא כי 75% מהנסקרים האמינו כי "יחסים הומוסקסואלים מקובלים", בעוד 25% סברו כי "אינם מקובלים".

בשנת 2011, במטרה לקדם את המודעות לנישואים חד-מיניים, כ-80 זוגות לסביות ערכו את מסיבת החתונה החד-מינית הגדולה בטאיוואן, אשר משכו כ-1,000 חברים, קרובי משפחה וצופים סקרנים. בשנת 2012, החתונה הבודהיסטית החד-מינית הראשונה נערכה עבור פיש הואנג ובת זוגה יו-יה טינג, כאשר המאסטר הבודהיסטי סיי-שהו הי ניהל את הטקס. בשנת 2013, צ'ן צ'ינג-הסואה וקאו צ'י-וויי, הזוג השני בטייוואן חד-מיני שנישא בפומבי, הפסיקו את מאבקם הממושך להכרה חוקית בנישואיהם, תוך ציון "לחץ חברתי אינטנסיבי". מאוחר יותר באותה שנה, פעיל הלהט"ב הטאיוואני צ'י צ'יה-ווי הוביל את מאבקם של צ'ינג-הסואה וצ'י-וויי להכרה בנישואיהם, והציג את עניינו לראשונה בבית המשפט המנהלי הגבוה בטאיפיי. סקר מקוון מאותה שנה הראה כי 53% מהטייוואנים תמכו בנישואים חד מיניים בעוד 76% היו "בעד שוויון זכויות להומואים ולסביות".

ב-22 בדצמבר 2014, הצעה לתיקון לחוק האזרחי, שהיה מאפשר נישואים חד מיניים, הייתה אמורה להיבדק על ידי ועדת המשפט של היואן. אם התיקון היה עובר את שלב הוועדה, הוא היה מועבר להצבעה במושב המליאה של היואן בשנת 2015. התיקון כלל את החלפת הסעיפים הנוכחיים בנוגע לנישואים בקוד האזרחי בתנאים "נייטרליים מגדרית", תוך הכרה למעשה בנישואים מאותו המין לצד נישואים הטרוסקסואלים. ההצעה הייתה מאפשרת לזוגות חד מיניים לאמץ ילדים בנוסף. יו מיי-נו מהמפלגה הדמוקרטית הפרוגרסיבית (DPP) הביעה תמיכה בתיקון, יחד עם יותר מ-20 מחוקקים אחרים מטעמה, 2 ממפלגת איחוד הסולידריות של טאיוואן ואחד מכל אחת ממפלגת השלטון קוומינטנג (KMT) ומפלגת העם הראשונה. טאיוואן הייתה הופכת למדינה האסיאתית הראשונה (והישות הראשונה אשר אינה מוכרת על ידי האו"ם) שמכירה באופן חוקי בנישואים חד מיניים אם הקוד האזרחי היה מתוקן. עם זאת, הצעת החוק נתקעה, והניסיון נכשל רשמית בינואר 2016 כשתקופת קדנציית היואן השמיני הסתיימה.

בנובמבר 2015, כחודשיים לפני הבחירות הכלליות, המועמדת לנשיאות צאי יינג-ון הודיעה על תמיכתה בהחלת נישואים חד מיניים בטאיוואן. ביולי 2016, מספר מחוקקים של היואן התשיעי הודיעו כי יגישו בפרלמנט הצעת חוק לנישואים חד מיניים עד סוף השנה. באוקטובר הוצגו שתי הצעות חוק להתרת נישואים חד מיניים.

### רישום זוגות חד מיניים

במאי 2015 הכריזה העירייה המיוחדת של גאושיונג על תוכניתה לאפשר לזוגות חד מיניים להגיש בקשה להערה על הזוגיות שלהם בפנקס משקי הבית הממוחשב, בעיקר לעיון בלבד אשר עתידה להועיל מעט כאשר אדם מעוניין להעניק הסכמה לניתוח מטעם בן הזוג בבתי חולים, למשל. ארגון זכויות הלהט"ב, "Taiwan LGBT Rights Advocacy", מתח ביקורת שלילית על התוכנית כאמצעי "ללעוג" לחברי הקהילה מבלי שתהיה לה "השפעה מהותית".

מפת מחוזות טאיוואן אשר פתחו רישום עבור הכרה במערכות יחסים בין זוגות חד מיניים לפני כניסתם לתוקף של נישואים-חד מיניים בשנת 2019,  ישנה הכרה בזוגיות חד מינית  אין הכרה בזוגיות חד מיניתב-17 ביוני 2015, הפכה העירייה המיוחדת של טאיפיי לתחום השיפוט השני בטאיוואן ליישם תוכנית רישום מערכות יחסים בין זוגות חד מיניים. טאיג'ונג הלכה בעקבותיה באוקטובר 2015, טאינאן וניו טאיפיי ב-1 בפברואר 2016, ג'יאיי ב-1 במרץ 2016, וטאויואן ב-14 במרץ 2016, לצד המחוזות: צ'אנג-הואה ב-1 במרץ 2016, הסינצ'ו ב-1 באפריל 2016, מחוז יילאן ב-20 במאי 2016, ומחוז צ'איי ב-20 באוקטובר 2016. בתחילת יולי 2017, הערים שינג'ו וג'ילונג, קבוצת האיים קינמן ומאטסו והמחוזות מיאולי, נאנטוי ופינגטונג החלו להציע שירותי רישום משקי בית עבור שותפויות חד-מיניות. החל מ-3 ביולי 2017, תושבים המתגוררים במחוזות הנותרים שסירבו לספק רישום שותפות חד-מינית בהם מחוז יונלין, הואליאן, טייטונג ופנגהו, יכלו לרשום את השותפות שלהם בערים או מחוזות אחרים. המשמעות הטכנית של הרישום הפכה לסטנדרטית על ידי משרד הפנים ברמה הלאומית. עד יוני 2017, נרשמו כ-2,233 זוגות חד מיניים (כ-4,466 תושבים), אשר מתוכם היו כ-1,755 זוגות לסביות.

בנוהג הקיים, כל שני רווקים מאותו המין יכולים לפנות, באופן אישי, לכל משרד רישום משק בית (למעט בארבעת המחוזות שהוזכרו לעיל) בבקשה לרישום שותפותם בפנקס משקי הבית הממוחשב. עם זאת, מידע זה לא יוצג בתעודת הזיהוי הלאומית או בתעודת משק הבית (האחרונה מציגה את המידע האישי הבסיסי של כל האנשים הרשומים באותה כתובת ואת הקשר בינם). במקום זאת, המשרד הרושם את משק הבית מוציא מכתב לפונים המאשר את הרישום. עיריות גאושיונג וטאיפיי מנפיקות כרטיסי שותפות בנוסף. אזרחים עם שותף זר זכאים גם הם לרישום, אך השותף הזר צריך לספק תעודת אי נישואים, או שווה ערך, ממדינת המוצא ולאמת אותה על ידי השגרירות או הנציגות המתאימה של טאיוואן.

אף על פי כן, רישום שותפות חד מינית, בהיותה אמצעי מינהלי, אינו מקנה מעמד משפטי ממשי לזוג חד מיני. ההגנות המוצעות לבני זוג חד מיניים מוגבלות מאוד, כגון הזכות לבקש חופשת טיפול משפחתי, בקשה לדיור ציבורי כתא משפחתי (בטאיפיי בלבד) ומתן הסכמה לניתוח מטעם בן הזוג.

### פסיקת בית המשפט לחוקה ומשאל עם

ב-24 במרץ 2017, בית המשפט לחוקה דן בתיק שהוגש על ידי הפעיל צ'י צ'יה-ווי (שניסיונו לרשום את נישואיו עם בן זוגו ב-2013 נדחה) והמחלקה לעניינים אזרחיים של עיריית טאיפיי בעוד שני העותרים ביקשו פרשנות חוקתית בנושא. בית המשפט החליט לתת פסק דין בשאלה האם הקוד האזרחי הנוכחי מתיר למעשה נישואים חד מיניים ואם לא, האם הוא מפר סעיפים לפי חוקת טאיוואן הנוגעים לשוויון זכויות וחופש נישואים. אלה שהופיעו בפני בית המשפט באותו יום כללו יועצים של שני העותרים, שר המשפטים צ'יו טאי-סאן (שהגן על חוקי הנישואים הקיימים עבור הטרוסקסואלים בלבד) ופאנל של חוקרים משפטיים. זו הייתה הפעם הראשונה שדיון בבית המשפט לחוקה שודר בשידור חי.

בית המשפט לחוקה קבע ב-24 במאי 2017 כי הסעיפים הנוגעים לנישואים בקוד האזרחי אינם חוקתיים. חבר השופטים נתן לפרלמנט כשנתיים לתקן או לחוקק חוקים חדשים בנושא. בית המשפט קבע עוד כי אם הפרלמנט לא יצליח להכשיר נישואים חד מיניים בתוך שנתיים, זוגות חד מיניים יוכלו להינשא על ידי מעבר הליך רישום נישואים קיים בכל משרד רישום משק בית.

נישואים בודהיסטים חד מיניים בטאייוואן, 2017
ב-24 בנובמבר 2018, הוצגו בפני מצביעי טאיוואן חמש יוזמות משאלי עם הקשורות לנושאים כלפי חברי קהילת הלהט"ב בטאיוואן בהן: לאסור על הכרה בנישואים חד מיניים (שאלה 10), לאסור חינוך מיני הכולל נושאי להט"ב בבתי ספר (שאלה 11), לאפשר סוג אחר של איחוד לזוגות חד מיניים (שאלה 12), הכרה בנישואים חד מיניים (שאלה 14), והתרת חינוך מיני הכולל נושאי להט"ב בבתי הספר (שאלה 15). שלוש מהשאלות הראשונות הוגשו על ידי מתנגדים עבור מתן זכויות לאזרחי להט"ב והשתיים האחרות הוגשו על ידי פעילי להט"ב. תוצאות המשאל הציגו את קבלת שלוש השאלות הראשונות 10, 11 ו-12 ודחיית 14 ו-15. עם זאת, ממשלת טייוואן עדיין הייתה מחויבת מבחינה משפטית לספק חקיקה שתואמת את פסיקת בית המשפט החוקתי. במקום לשנות את הקוד האזרחי הקיים, צפויים היו המחוקקים להעביר חוק נפרד לזוגות חד מיניים. בימים שלאחר תוצאות משאל העם, במוקדי ההתאבדות נרשמה עלייה של 40% בקרב אזרחי להט"ב, בבני נוער בפרט.

### חקיקת הפרלמנט

ב-21 בפברואר 2019, הפרלמנט יואן העביר טיוטת הצעת חוק, שכותרתה "חוק האכיפה של פרשנות יואן המשפטית מס' 748:, אשר שוחררה ביום הקודם. טיוטת הצעת החוק משמשת כבסיס חוקי לנישואים חד מיניים ונשלחה ליואן לבדיקה מהירה לפני קיום חקיקה ב-24 במאי 2019. טיוטת הצעת החוק מעניקה לזוגות חד מיניים נשואים כמעט את כל הזכויות המוקנות לזוגות נשואים הטרוסקסואלים לפי הקוד האזרחי, אך היא מאפשרת לזוגות חד מיניים לאמץ ילדים הקשורים גנטית לאחד מתוכם בלבד ולא במשותף (אימוץ חורג).

ב-17 במאי 2019, הפרלמנט אישר את הצעת החוק להכרה בנישואים חד מיניים. הנשיאה צאי יינג-ון חתמה על הצעת החוק ב-22 במאי 2019 אשר נכנסה לתוקף ב-24 במאי. בכך, הפכה טאיוואן למדינה הראשונה ביבשת אסיה אשר החלה להכיר בנישואים חד מיניים. כ-2,939 נישואים חד מיניים התרחשו בשנת כניסתה לתוקף של הצעת החוק.

הצעת החוק, שהוגשה על ידי יואן ההנהלה, ואושרה על ידי היואן המחוקקת, מאפשרת לזוגות חד מיניים להצטרף ל-"איחוד קבוע בלעדי" ולהגיש בקשה ל"רישום נישואים" בסוכנויות ממשלתיות. שתי הצעות חוק נוספות, אשר הוגשו על ידי מחוקקים שמרניים שביקשו להתייחס לשותפויות חד מיניות כאל "יחסי משפחה חד מיניים" או "איגודים חד מיניים" אך לא כ-"נישואים", הוגשו לפרלמנט ונדונו אם כי נדחו.

### פסיקת בית המשפט המנהלי העליון בטאיפיי

במאי 2021 ביטל בית המשפט המנהלי העליון בטאיפיי את החלטת משרד ממשלתי משנת 2019 לדחות את רישום נישואיהם החד מיניים של טינג טסה-יין ובן זוגו לאונג צ'ין-פאי ממקאו. צ'ין-פאי, עבר ממקאו לטאיוואן ב-2017, ומאז נשאר להתגורר במדינה עם בן זוגו הטייוואני טינג טסה-יין. עם זאת, הזוג סורבו להירשם כנשואים, אף על פי שטאיוואן היא מקום מגוריו של צ'ין-פאי. השניים נפגשו עם עיתונאים מחוץ לבית המשפט לאחר שנודע להם על ניצחונם בתיק אשר הצהירו באומרם כי "הפסיקה של היום היא לא הסוף. זה תהליך ואבן דרך קטנה. אנו מקווים שבעתיד, כול הזוגות החד-מיניים בעולם יוכלו לרשום את נישואיהם ישירות, במקום לפנות לבתי המשפט".

הורות ואימוץ
------------

זוגות חד מיניים יכולים לאמץ באופן חוקי. עם זאת, מותר להם לאמץ רק את הילד הביולוגי של בן זוגם (אימוץ חורג). החוק בטיאוואן מאפשר רק לזוגות נשואים לאמץ, אך מאפשר גם ליחידים לאמץ, בהתאם לנסיבות, כולל עבור אזרחי להט"ב בודדים. חוק הנישואים חד-מיניים שהעביר הפרלמנט במאי 2019 מעניק לזוגות חד-מיניים נשואים את הזכות לאמץ ילדים הקשורים גנטית לאחד מבני הזוג.

על פי חוק הרבייה המלאכותית, טכנולוגיות רבייה בסיוע (טיפולי פוריות) זמינות רק לזוגות נשואים הטרוסקסואלים. עם זאת, קבוצה הפועלת עבור גישה להפריה חוץ-גופית (IVF) בטאיוואן, שעבדה בשיתוף פעולה עם המרכז לפוריות ובריאות רבייה של אוניברסיטת סטנפורד בארצות הברית, הפעילה לפחות מרכז אחד שסיפק גישה להפריה חוץ-גופית ופונדקאות עבור הומואים ולסביות בודדות במדינה מאז שנות ה-90.

הגנה מפני אפליה
---------------

בתי ספר בטאיוואן מחויבים למנוע ולדווח על בריונות המכוונת לנטייה המינית או לזהותו המגדרית של אדם. אפליה על בסיס נטייה מינית, זהות מגדרית ותכונות אחרות הקשורות למגדר בחינוך נאסרה מאז יוני 2004 כאשר התקבל חוק החינוך לשוויון מגדרי. בתי ספר המפלים תלמידים בשל נטייתם המינית או זהותם המגדרית, מבחינת קבלה, הדרכה, הערכה וכדומה, צפויים לקנס של 100,000 דולר טאיוואני חדש. ביוני 2011 נוספו לחוק סעיפים חדשים בנושא בריונות מינית.

מפגינים סינים וטאיוואנים מוחים עבור זכויות להט"ב לצד דגלי מדינותיהם במצעד הגאווה בניו יורק, ארצות הברית, 2015
בשנים 2007 ו-2008, הפרלמנט העביר תיקונים לשני חוקי עבודה האוסרים אפליה על רקע נטייה מינית בתעסוקה. כל מעסיק שיפר את סעיפי האפליה בחוק שירות התעסוקה או חוק השוויון בין המינים בתעסוקה עלול לעמוד בפני קנס של 10,005,000-10,00,000 דולר טאיוואני חדש.

במרץ 2010 הודיע משרד החינוך כי החל משנת 2011 יכללו תוכניות הלימודים וספרי הלימוד של בתי הספר נושאים בנושאי זכויות להט"ב ואי-אפליה. לטענת המשרד, התוכנית שואפת "להשרש את האפליה" שכן "תלמידים צריכים להיות מסוגלים לגדול בשמחה בסביבה של סובלנות וכבוד". עקב התנגדות עזה של קבוצות אנטי-הומוסקסואליות, נעשתה פשרה בתכני התוכנית בהם יעד הוראה אחד שונה מקטגוריית "הבנת הנטייה המינית" ל-"כיבוד נטיות מיניות מגוונות". בנובמבר 2018, בעקבות תוצאות משאל עם אשר הוערך בנושא, הצהיר שר החינוך יה ג'יאן-רונג כי אישור השאלה "האם אתה מסכים שמשרד החינוך ובתי ספר בודדים לא צריכים ללמד בבתי הספר חינוך הקשור ללהט"ב" אינו אומר שמשרד החינוך יפסיק לקדם חינוך לשוויון מגדרי, אך תכנים הקשורים ללהט"ב ייבדקו כדי לראות אם יש צורך בתיקון בהתאם לתוצאות משאל העם.

חוק שירותי הסיעוד לטווח ארוך שנחקק בינואר 2017 להסדרת שירותי סיעוד לאנשים עם מחלה או מוגבלות שאינם יכולים לחיות באופן עצמאי לחלוטין, מכיל סעיף נגד אפליה המכסה נטייה מינית וזהות מגדרית.

בשנת 2017, בית המשפט החוקתי של טאיוואן, הידוע גם בשם יואן המשפטי, הוציא את J.Y. פרשנות מס' 748, שקבעה כי סעיף 7 לחוקה אוסר על אפליה על רקע נטייה מינית. הפסיקה קבעה כי "חמשת הסיווגים של אפליה בלתי מותרת הקבועים בסעיף 7 לחוקה הם מודגמים בלבד, לא מנוטים ולא מוצו. לפיכך, טיפולים שונים המבוססים על סיווגים אחרים, כגון נכות או נטייה מינית, יהיו כפופים גם הם לזכות לשוויון לפי הסעיף האמור".

שתי קבוצות להט"ב ערכו סקר במאי 2020 שהראה כי 49.7% מהנשאלים ידאגו כי היחסים שלהם במקום העבודה יושפעו אם "יצאו מהארון" במקום העבודה, 55% הצהירו כי הצהירו למספר עמיתים על נטייתם המינית או זהותם המגדרית, 30% הצהירו על כך לעמית בתפקיד גבוה מהם ו-38.1% מהנשאלים הצהירו כי ישנם עמיתים המוגדרים "מחוץ לארון" במקום עבודתם.

זהות מגדרית
-----------

בשנת 2002, הפעילה הטרנסג'נדרית צאי יא-טינג פנתה ללא הצלחה למשרד הנשיאות לאפשר לה להשתמש בתמונה המייצגת את מגדרה בפועל בתעודת הזהות הלאומית שלה.

בשנת 2008 קבע משרד הפנים בהוראת ביצוע כי על טרנסג'נדרים ואינטרסקסים לעבור ניתוח להתאמה מגדרית על מנת לשנות את מינם החוקי במסמכים אישיים. תוכניות להסרת דרישת הניתוח נדונו בסוף 2014, אך לא יושמו.

באוגוסט 2013, השלטונות בטאיוואן קיבלו בקשה לנישואים טרנסג'נדרים ראשונים במדינה, לאחר שתחילה חקרו את מינם החוקי של בני הזוג.

באוגוסט 2016, אודרי טאנג, תוכניתנית מובילה, אשר תוארה כאחת "מעשרת אישי המחשוב הטייוואנים הגדולים ביותר", מונתה על ידי הנהלתה של הנשיאה צאי יינג-ון לקבינט והפכה לשרה הטרנסג'נדרית הראשונה של טאיוואן. תפקידה כשרה בלי תיק לענייני דיגיטל עוסק בסיוע לסוכנויות ממשלתיות לתקשר יעדי מדיניות וניהול מידע שפורסם על ידי הממשלה, הן באמצעים דיגיטליים. טאנג הוגדרה בנוסף כשרה הצעירה ביותר ללא תיק בהיסטוריה של טאיוואן (בגיל 35).

אודרי טאנג, השרה הטרנסג'נדרית הראשונה בטאיוואן בשנת 2020 בעת התפרצות מגפת הקורונה במדינה
בינואר 2018, הוכרז כי תוכניות להכנסת אפשרות להכרה במגדר שלישי במסמכי זיהוי, כגון דרכונים ותעודות זיהוי לאומיות ייושמו בעתיד הקרוב. בנובמבר 2018 הודיע שרת המועצה הלאומית לפיתוח, חן מיי-לינג כי תוכניות אלו ייכנסו לתוקף ב-2020.

באוקטובר 2019, אישה טרנסג'נדרית ניסתה לשנות את מגדרה המוצג בתעודת הזיהוי הלאומית שלה. משרד הרישום המקומי של משק הבית שלה סירב לבקשה, מכיוון שהיא סיפקה רק ראיות אבחנתיות לדיספוריה מגדרית, וללא עדות להעברת ניתוח להתאמה מגדרית בעוד פנייתה לממשלה המקומית לא צלחה. בית המשפט למינהל גבוה בטאייפי פסק בתיק בספטמבר 2021, והתיר לרשום את מגדרה כנקבה ללא חיוב הצגת ראיות להעברת ניתוח להתאמה מגדרית. בית המשפט הוציא את ההחלטה על סמך החוקה, המבטיחה "את כל החירויות והזכויות שאינן פוגעות בסדר החברתי או ברווחת הציבור". בנוסף, ציטט בית המשפט פרשנויות משפטיות קודמות שהסיקו את כל ההגבלות על זכויותיהם של אנשים שיש למנות בחוק ספציפי.

סקר משנת 2020 מצא כי 55% מהטרנסג'נדרים הטייוואנים פחדו משימוש בשירותים ציבוריים, 19% הוטרדו או הותקפו בפומבי, ו-16% פחדו לבקש עזרה מקצין משטרה.

טיפולי המרה
-----------

ב-13 במאי 2016, לשכת הבריאות של ממשלת העיר טאיג'ונג הודיעה איסור למוסדות רפואיים בעיר לעסוק ב-"טיפולי המרה". לדברי שאדר ליו, חבר בוועדה לשוויון מגדרי של טאיג'ונג, "כל קבוצה - רפואית, אזרחית או דתית - שנוהגת בכך מפרה את חוק הרופאים ואת חוק הפסיכולוגים". הוועדה פנתה למשרד הבריאות והרווחה בבקשה להחיל את הכלל החדש בכל המדינה, עבור ביטול מוחלט של הנוהג.

ב-30 בדצמבר 2016 הודיע משרד הבריאות והרווחה כי ינסח תיקון לחוק הרופאים לאיסור שימוש בטיפולי המרה. האגודה הטייוואנית לפסיכיאטריה וארגוני זכויות אדם המליצו לאסור על שימוש הנוהג גם כן. לציבור הייתה הזדמנות להביע את דעתם על טיוטת התיקון במשך 60 יום, ולאחר מכן המשרד עתיד היה לתת תקנות. התקנות היו צפויות לעקוף את הפרלמנט בסוף ינואר 2017 ולהיכנס לתוקף במרץ 2017. על פי חוק הרופאים, רופאים העוסקים בטיפולים אסורים צפויים לקנסות של בין 100,000 דולר טאיוואני חדש ( 3,095 דולר אמריקאי) עד 500,000 דולר טאיוואני חדש (15,850 דולר אמריקאי) ועשויים להיות מושעים למשך חודש עד שנה מפעילותם המקצועית. עם זאת, התקנות המוצעות נעצרו עקב התנגדות עזה מצד קבוצות אנטי-הומוסקסואליות.

במקום לקדם תיקונים חוקיים או תקנות חדשות, ב-22 בפברואר 2018 פרסם משרד הבריאות והרווחה מכתב לכלל רשויות הבריאות המקומיות במדינה, שאסר על שימוש בנוהג טיפולי ההמרה. במכתב, המשרד ציין כי "המרת נטייה מינית אינה נחשבת כמנהג בריאות לגיטימי" וכי כל אדם המבצע את מה שנקרא "טיפולי המרה" צפוי "לעמוד לדין על פי החוק הפלילי או חוק ההגנה על ילדים ונוער לרווחה וזכויות", בהתאם לנסיבות.

שירות צבאי
----------

לסביות, הומואים וביסקסואלים יכולים לשרת בגלוי בצבא טאיוואן מאז 2002.

תרומת דם
--------

בדצמבר 2016, המרכז לבקרת מחלות הודיע כי יבטל את האיסור לכל החיים על גברים הומוסקסואלים וביסקסואלים לתרום דם. קרן שירותי הדם של טאיוואן העירה שקריטריוני אי-הכללה אחרים "מספקים אמצעי הגנה נאותים מפני תרומת דם לא בטוח".

במרץ 2018, הממשלה פרסמה, לצורך התייעצות ציבורית של חודשיים, תיקונים לתקנים להערכת התאמה של תורם לתרומת דם, שכללו מתן אפשרות לגברים הומוסקסואלים וביסקסואלים שלא קיימו יחסים עם גבר אחר במשך חמש השנים האחרונות לתרום דם. דובר משרד הבריאות והרווחה אמר כי "תקופת ההתנזרות תצומצם עוד לשנה אחת בעתיד, כדי להתאים את התקן הטייוואני למדינות המערב". מאז אותה שנה, רשאים גברים הומוסקסואלים וביסקסואלים לתרום דם לאחר תקופת דחייה של 5 שנים.

תנאי מחיה
---------

### מצעד הגאווה בטאיפיי

|  |  |
| --- | --- |
|  |  ראו גם – **מצעד הגאווה בטאיוואן** |

ב-1 בנובמבר 2003 נערך בטאיפיי, בירת טאיוואן, מצעד הגאווה הראשון בעולם דובר הסינית, בו השתתפו למעלה מ-1,000 איש. מאז התקיים בכל שנה. בשנים הראשונות ניכר היה כי מספר רב של משתתפים לבשו מסכות כדי להסתיר את זהותם כיוון שהומוסקסואליות נותרה טאבו חברתי במדינה בזמנו. מצב אשר השתנה בהדרגה עם השנים. מצעד 2010 משך מעל 30,000 משתתפים והגביר את תשומת הלב התקשורתית והפוליטית בנושא, בעודו מדגיש את הקבלה הגוברת של החברה בטאיוואן עם זכויות קהילת הלהט"ב.

מצעד הגאווה בבירת טאיוואן, טאיפיי, אשר משך כ-200,000 צועדים בשנת 2019 ובכך, הפך למצעד הגאווה הגדול ביותר ביבשת אסיה
מאז 2010 החל מצעד גאווה בגאושיונג שמשך בשנתו הראשונה למעלה מ-2,000 איש. העיר טאיג'ונג מקיימת גם כן מצעדי גאווה, כאשר מצעד 2016 משך כ-20,000 אנשים. מצעד הגאווה של טייוואן 2017 משך על פי ההערכות כ-123,000 איש, כ-137,000 איש בשנת 2018, ושנה לאחר מכן, 2019, מספר הצועדים הגיע לשיא של כ-200,000 ובכך, הפך למצעד הגאווה הגדול ביותר ביבשת אסיה יחד עם מצעד הגאווה בתל אביב בין השנים 2018–2019 ברחבי המזרח התיכון עם מעל ל-250,000 צועדים.

בשנת 2021 מעל 300 ארגונים חברים ברחבי העולם השתתפו בתהליך ההצבעה, סדנאות, ישיבות מליאה, ישיבות אזוריות ודירקטוריון במהלך האירוע הווירטואלי בן 8 הימים עבור בחירת אזור קיומם של אירועי "WorldPride" לשנת 2025, אשר נבחרו על ידי הארגון "InterPride" בגאושיונג, טאיוואן, בפעם הראשונה במדינה במזרח אסיה בעודה ניצחה את המתחרה השנייה אשר הייתה לוושינגטון הבירה, ארצות הברית.

### טו'ר שן (אל הארנב)

|  |  |
| --- | --- |
|  |  ראו גם – **טו'ר שן** |

טו'ר שן (兔兒神), הידוע גם בשם "אל הארנב" (兔神), הוא האל השדכני הטאואיסטי ליחסים הומוסקסואלים המוגדר כ-"אלוהות של האהבה ההומוסקסואלית". על פי אוסף הסיפורים החכם לא ידבר, שנכתב על ידי המלומד יואן מיי בתקופת שושלת צ'ינג הכולל 746 סיפורים ב-24 כרכים, טו'ר שן היה אדם בשם הו טיאנבאו (胡天保) שהתאהב במפקח קיסרי נאה מאוד במחוז פוג'יין בסין. יום אחד הוא נתפס מציץ על המפקח דרך קיר בחדר אמבטיה, ובשלב זה הוא התוודה על חיבתו בעל כורחו כלפיו. המפקח הקיסרי גזר על טיאנבאו גזר דין מוות במכה. חודש לאחר מותו, הוא הופיע לאדם מעיר הולדתו בחלום, בטענה שמכיוון שפשעו עליו נרצח היה פשע של אהבה, פקידי העולם התחתון החליטו לתקן את העוול על ידי מינויו לאל ושומר על אהבה הומוסקסואלית. לאחר חלומו הקים האיש מקדש להו טיאנבאו, שהפך לפופולרי מאוד בפוג'יין, עד כדי כך שבתקופת צ'ינג המאוחרת, אנשי של טיאנבאו נועדה להשמדה על ידי ממשלת צ'ינג.

פסל הוקרה עבור האל טו'ר שן בבירת סין, בייג'ינג, 2008
בשנת 2006, כומר בשם לו ווי-מינג הקים מקדש להנצחתו של טו'ר שן במחוז יונגה בעיר ניו טאיפיי בטאיוואן. כ-9,000 עולי רגל הומוסקסואלים מבקרים מדי שנה במקדש כדי להתפלל, במיוחד עבור בן זוגם. המקדש מקיים גם טקסי נישואים עבור זוגות חד מיניים. המקדש מוגדר נכון לשנת 2021 כמקדש הדתי היחיד בעולם עבור הומוסקסואלים.

### תרבות

בשנות ה-70 פורסמו מספר רומנים בנושא הומוסקסואליות בטאיוואן. אחד הסופרים הבולטים אשר הוציאו לאור רומנים מסוגים אלו היה הסופר הטאיוואני, פאי הסיין-יונג, שהציג דמויות הומוסקסואליות בסיפוריו, כשהמפורסם ביותר מתוכם הוא קריסטל בויז. הרומן, המתרחש בבירה טאיפיי ב-1971 (או בעיבוד הקולנועי האחרון ב-1973), עוקב אחר תקופה קצרה בחייו של צעיר בשם לי-צ'ינג (李青, המכונה א-צ'ינג). כאשר א-צ'ינג גורש מבית ספרו שלו בגלל "יחסים שערורייתיים" עם חברו לכיתה ג'או יינג (趙英), אביו מעיף אותו מבית המשפחה. א-צ'ינג מתחיל לבלות בפארק שנקרא ניו פארק, אזור שיוט ובילוי לגברים הומוסקסואלים, שם הוא פוגש את הדמויות הראשיות האחרות של הרומן. קריסטל בויז יצא למחזור בסין בשנת 1988 בעוד תרגומיו לצרפתית ואנגלית פורסמו ב-1985 וב-1989 בהתאמה ובשנת 1995 לגרמנית. סרט בשם "Outcasts" המבוסס על עלילתו, יצא לאקרנים בשנת 1986. בשנת 2003, עובד על ידי קרן שירותי הטלוויזיה הציבורית של טאיוואן למיני-סדרה.

בשנים האחרונות הופקו מספר סדרות וסרטי טלוויזיה בנושאי להט"ב וזכו לתשומת לב רבה בקרב קהילות הלהט"ב בטאיוואן וסין לאור יצוגם בשפות הסיניות. דוגמאות מתוכם כוללות את סדרת הטלוויזיה קריסטל בויז, שעובדה מהרומן של פאי הסיין-יונג באותו השם, ואת הסרט פורמולה 17. הסרט הפך לבעל הסוגה הבדיוני בעל הרווחים הגבוהים ביותר בטאיוואן בשנת 2004. עם זאת, נאסר בסינגפור מכיוון שהציג "הומוסקסואליות כנורמה בחברה". בשנת 2005, הבמאי הטאיוואני, אנג לי, ביים את סרט המערבון ההומוסקסואלי הר ברוקבק אשר זכה לשבחים רבים מהמבקרים ובפרס באפטא, פרס גלובוס הזהב ובשלושה פרסי אוסקר. הסרט מתאר מערכת יחסים רומנטית הומוסקסואלית בין שני בוקרים במערב התיכון של ארצות הברית בשנות ה-60, ה-70 וה-80 של המאה ה-20. במהלכו מככבים הית' לדג'ר, ג'ייק ג'ילנהול, אן האת'וויי, מישל ויליאמס ורנדי קווייד. חבצלות עכביש, סרט לסביות טאיוואני אשר יצא לאור במרץ 2007, הוקרן בפסטיבל הסרטים הבינלאומי בברלין וזכה בפרס טדי בקטגוריית "הסרט העלילתי הגאה הטוב ביותר".

טבלת סיכום
----------

|  |  |
| --- | --- |
| פעילות הומוסקסואלית חוקית |  (מאז ומעולם) |
| גיל הסכמה שווה לזוגות הטרוסקסואלים |  (מאז ומעולם) |
| חוקים נגד אפליה בתעסוקה |  (מאז 2007) |
| חוקים נגד אפליה בחינוך |  (מאז 2004) |
| חוקים נגד אפליה במתן סחורות ושירותים |  (מאז 2017) |
| חוקים נגד אפליה בכל התחומים האחרים (כולל אפליה עקיפה, דברי שנאה) |  (מאז 2017) |
| נישואים חד מיניים |  (מאז 2019) |
| הכרה בזוגות חד מיניים (איחוד אזרחי, שותפות לחיים) |  (מאז 2019 בפריסה ארצית) |
| אימוץ משותף של זוגות חד מיניים |  (מאז 2023) |
| אימוץ ילד חורג על ידי זוגות חד מיניים |  (מאז 2019) |
| אימוץ על ידי יחידים ללא קשר לנטייה מינית |  |
| לסביות, הומואים וביסקסואלים מוצהרים רשאים לשרת בצבא |  (מאז 2002) |
| שירות צבאי של טרנסג'נדרים |  |
| זכות לשינוי מגדר בחוק |  (מאז 2008, ללא דרישת העברת ניתוח עבור הכרה מאז 2021) |
| הכרה במגדר שלישי |  (מאז 2020) |
| גישה להפריה חוץ-גופית לזוגות לסביות |  (זוגות הטרוסקסואלים נשואים רשאים לגשת לטיפולי הפריה חוץ-גופית בלבד) |
| טיפולי המרה אסורים בחוק |  (מאז 2018) |
| פונדקאות מסחרית לזוגות גברים הומוסקסואלים | (לא חוקי עבור הטרוסקסואלים גם כן) |
| גברים המקיימים יחסי מין עם גברים רשאיים לתרום דם | /  (לאחר תקופת דחייה של חמש שנים מאז 2018) |

קישורים חיצוניים
----------------

ויקישיתוף מדיה וקבצים בנושא **זכויות להט"ב בטאיוואן** בוויקישיתוף

הערות שוליים
------------

1. ↑  Isabella Steger, In a first for Asia, Taiwan legalized same-sex marriage—with caveats, Quartz (באנגלית)
2. ↑  "Taiwan court rules in favor of same-sex marriage, first in Asia". *Reuters* (באנגלית). 2017-05-24. נבדק ב-2021-12-15.
3. ↑  "Taiwan becomes the first country in Asia to approve same-sex marriage". *ABC News* (בAustralian English). 2019-05-17. נבדק ב-2021-12-15.
4. ↑  Asia’s biggest Pride takes place as tens of thousands march in Taipei, PinkNews - Gay news, reviews and comment from the world's most read lesbian, gay, bisexual, and trans news service, ‏2015-10-31 (באנגלית בריטית)
5. ↑  Asia’s biggest Pride takes place as tens of thousands march in Taipei, PinkNews - Gay news, reviews and comment from the world's most read lesbian, gay, bisexual, and trans news service, ‏31 באוקטובר 2015 (באנגלית בריטית)
6. ↑  Pride 2019: The world's 15 biggest LGBTQ celebrations, from New York to Tel Aviv, www.usatoday.com (באנגלית)
7. ↑  Pride 2019: The world's 15 biggest LGBTQ celebrations, from New York to Tel Aviv, www.usatoday.com (באנגלית)
8. ↑  Most Taiwanese unaffected by same-sex marriage: poll - Taipei Times, www.taipeitimes.com, ‏2020-05-16
9. ↑  "Taiwan move to allow gay unions" (באנגלית בריטית). 2003-10-28. נבדק ב-2021-12-15.
10. ↑  taiwan moves to recognise gay marriages, www.fridae.asia (באנגלית)
11. ↑  Taiwan Thinks Adultery Should Remain a Crime | Angus Reid Public Opinion, web.archive.org, ‏2011-01-04
12. ↑  Taiwan hosts its biggest same-sex ‘wedding’ party - Taipei Times, www.taipeitimes.com, ‏2011-08-22
13. ↑  Taiwan couple in same-sex Buddhist wedding, Inquirer Lifestyle, ‏2012-08-11 (באנגלית אמריקאית)
14. ↑  Derek Yiu, Lesbian couple in first Buddhist wedding, Gay Star News, ‏2012-08-11 (באנגלית בריטית)
15. ↑  Anna Leach, Taiwanese gay couple drop legal fight, Gay Star News, ‏2013-01-24 (באנגלית בריטית)
16. ↑  Derek Yiu, Taiwanese court to hear same-sex household registration case, Gay Star News, ‏2012-03-23 (באנגלית בריטית)
17. ↑  cms2cmsuser, Veteran activist takes Taiwan to court over gay marriage, Gay Star News, ‏2013-10-09 (באנגלית בריטית)
18. ↑  Taiwan News, Over half of Taiwanese support gay marriage: Survey | Taiwan News | 2013-08-06 00:00:00, Taiwan News, ‏2013-08-06
19. ↑  Gay marriage proposal set for review - Taipei Times, www.taipeitimes.com, ‏2014-12-21
20. ↑  Darren Wee, Watch: Taiwan presidential frontrunner officially endorses marriage equality, Gay Star News, ‏2015-11-02 (באנגלית בריטית)
21. ↑  Cody Gohl 7/6/2016, Marriage Equality Could Be Coming To Taiwan As Early As Next Year, LOGO News
22. ↑  DPP and NPP start push for same-sex marriages - Taipei Times, www.taipeitimes.com, ‏2016-10-25
23. ↑  Darren Wee, Taipei opens registration for gay couples, Gay Star News, ‏2015-06-18 (באנגלית בריטית)
24. ↑  Andrew Potts, Taiwanese city becomes first to record gay relationships as next-of-kin in hospitals, Gay Star News, ‏2015-10-13 (באנגלית בריטית)
25. ↑  Darren Wee, New Taipei City to start registering gay couples next week, Gay Star News, ‏2016-01-29 (באנגלית בריטית)
26. ↑  Darren Wee, Tainan to register gay couples, Gay Star News, ‏2016-01-28 (באנגלית בריטית)
27. ↑  Darren Wee, Chiayi to register gay couples, Gay Star News, ‏2016-02-25 (באנגלית בריטית)
28. ↑  TNL 編輯, All Taiwan Municipalities To Recognize Same-Sex Relationships, The News Lens International Edition, ‏2016-03-07 (באנגלית)
29. ↑  Taiwan county joins same-sex partnership recording trend - Taiwan Today, web.archive.org, ‏2016-08-08
30. 1 2  自由時報電子報, 520蔡英文上台後宜蘭第一個改變 開放同性伴侶註記 - 生活, 自由時報電子報, ‏2016-05-19 (ב־Chinese (Taiwan))
31. ↑  More counties recognize same-sex registrations - Taipei Times, www.taipeitimes.com, ‏2017-06-08
32. ↑  Storm.mg, 台北市26日起核發同性伴侶證，方便同性伴侶對外證明關係-風傳媒, www.storm.mg, ‏2016-12-23 (ב־Chinese (Taiwan))
33. ↑  最快5月　北市開放同性伴侶登記社會住宅 - 上報 / 焦點, web.archive.org, ‏2018-06-13
34. ↑  Council of Grand Justices to broadcast live discussion on same-sex marriage - Taipei Times, www.taipeitimes.com, ‏2017-02-11
35. ↑  "Taiwan top court hears landmark gay marriage case". *BBC News* (באנגלית בריטית). 2017-03-24. נבדק ב-2021-12-15.
36. ↑  Katie Hunt and Karina Tsui CNN, Taiwan step closer to being first in Asia for same-sex marriage, CNN
37. ↑  Horton, Chris (2018-10-27). "Taiwan's Gay Pride Parade Draws Thousands, as Votes on Same-Sex Marriage Near". *The New York Times* (באנגלית אמריקאית). ISSN 0362-4331. נבדק ב-2021-12-15.
38. ↑  Hira Humayun and Susannah Cullinane, Taiwan voters reject same-sex marriage, CNN
39. ↑  Taiwan News, Same-sex marriage referendums: Taiwan Civil Code may remain unchanged | Taiwan News | 2018-11-24 21:31:00, Taiwan News, ‏2018-11-24
40. ↑  "Taiwan voters reject same-sex marriage in referendums". *BBC News* (באנגלית בריטית). 2018-11-25. נבדק ב-2021-12-15.
41. ↑  Shannon Power, Calls to LGBTI helpline jump 40% after Taiwan's failed same-sex marriage vote, Gay Star News, ‏2018-11-28 (באנגלית בריטית)
42. 1 2  Ministry of Foreign Affairs, Republic of China (Taiwan), Taiwan’s Cabinet passes same-sex marriage bill, Taiwan Today, ‏2019-02-22 (באנגלית)
43. ↑  EDITORIAL: Marriage equality bill handled well - Taipei Times, www.taipeitimes.com, ‏2019-02-22
44. ↑  Taiwan recorded 2,939 gay marriages in 2019 after passing legislation - Focus Taiwan, focustaiwan.tw (ב־Chinese (Taiwan))
45. ↑  "Taiwan gay marriage: Parliament legalises same-sex unions". *BBC News* (באנגלית בריטית). 2019-05-17. נבדק ב-2021-12-15.
46. ↑  同志伴侶一方的孩子，雖然和伴侶中的另一方沒有親子關係，但是可以透過委託或指定他方行使監護權就夠了，不必再修法？ (באנגלית אמריקאית)
47. ↑  Taiwan Adoption, HEARTSENT ADOPTIONS INC. (באנגלית)
48. ↑  Taiwan Adoption - Process, Costs, Adoption Agencies | Considering Adoption, consideringadoption.com, ‏2016-07-20 (באנגלית אמריקאית)
49. ↑  Legislature passes anti-discrimination bill - Taipei Times, www.taipeitimes.com, ‏2007-05-05
50. ↑  School textbooks to introduce gay topics from 2011: Taiwan's Ministry of Education, www.fridae.asia (באנגלית)
51. ↑  教部：同志教育繼續 文字微調, tw.news.yahoo.com (ב־Chinese (Taiwan))
52. ↑  Taiwan News, Taiwan Education Minister: gender equality education will continue in schools | Taiwan News | 2018-11-26 17:50:00, Taiwan News, ‏2018-11-26
53. ↑  Coming out at work still a concern for LGBT+ people: poll - Taipei Times, www.taipeitimes.com, ‏2020-05-06
54. ↑  "Taiwan to allow gender change without surgery in a month". *Gay Star News* (באנגלית בריטית). 2014-12-25. נבדק ב-2021-12-15.
55. ↑  新新聞-【同婚進行曲】「性別變更免摘除性器官」懸而未決, web.archive.org, ‏2018-04-13
56. ↑  Derek Yiu, Taiwan to allow gender change without surgery in a month, Gay Star News, ‏2014-12-25 (באנגלית בריטית)
57. ↑  Derek Yiu, Taiwan: same-sex transgender marriage can stay, Gay Star News, ‏2013-08-07 (באנגלית בריטית)
58. ↑  別叫我「先生」！　電腦怪傑唐宗漢變性　改名唐鳳, web.archive.org, ‏2006-10-19
59. ↑  Storm.mg, 首位跨性別者入閣 唐鳳在政院人事表性別欄寫「無」-風傳媒, www.storm.mg, ‏2016-08-27 (ב־Chinese (Taiwan))
60. ↑  Wellington Koo and wife, Audrey Tang report assets - Taipei Times, www.taipeitimes.com, ‏2017-02-02
61. ↑  "Taiwan mulls third gender option on passports, IDs". *Reuters* (באנגלית). 2018-01-16. נבדק ב-2021-12-15.
62. ↑  Shannon Power, New national ID card will recognize trans as a third gender in Taiwan, Gay Star News, ‏2018-11-22 (באנגלית בריטית)
63. ↑  Taiwan court rules against "proof of surgery" requirement in massive win for transgender rights, GAY TIMES, ‏2021-09-27 (באנגלית בריטית)
64. ↑  Survey highlights challenges facing transgender people - Taipei Times, www.taipeitimes.com, ‏2020-04-01
65. ↑  Taipei Watcher: The call is loud and clear - Taipei Times, www.taipeitimes.com, ‏2016-08-28
66. 1 2  Taiwan News, MOHW: conversion therapy could be banned as early as March | Taiwan News | 2017-01-02 20:51:00, Taiwan News, ‏2017-01-02
67. ↑  Joe Morgan, Taiwan publishes bill to ban 'gay cure' therapy, Gay Star News, ‏2017-01-03 (באנגלית בריטית)
68. ↑  【獨家】反同攻進國發會公共平台 衛福部「禁性傾向扭轉」2度觸礁 - 上報 / 調查, www.upmedia.mg
69. ↑  Shanghaiist.com, Taiwan finalizes conversion therapy ban, Shanghaiist, ‏2018-02-24 (באנגלית)
70. ↑  Matthew Lubin, CDC Proposes to Ease Blood Donation Rules for Gay Men, Total Taipei, ‏2016-12-21 (באנגלית אמריקאית)
71. ↑  衛生福利部公告：預告「捐血者健康標準」第4條、第5條及第6條附表修正草案, 行政院公報資訊網 (בסינית מסורתית)
72. ↑  Ban on blood donation by gay men to be eased - Taipei Times, www.taipeitimes.com, ‏2018-01-23
73. ↑  「男同志終身不得捐血」將解禁 新制5月上路 ｜ 蘋果新聞網 ｜ 蘋果日報, 蘋果新聞網, ‏2018-01-22 (ב־Chinese (Taiwan))
74. ↑  Taiwan News, Blood donation rules for gay men in Taiwan to be relaxed in May | Taiwan News | 2018-01-22 17:16:00, Taiwan News, ‏2018-01-22
75. ↑  \'We are homosecxuals! We love you!\' - Taipei Times, www.taipeitimes.com, ‏2003-11-02
76. ↑  Gay pride parade set for Kaohsiung - Focus Taiwan, focustaiwan.tw (ב־Chinese (Taiwan))
77. ↑  Hornet Networks, Taichung City, Taiwan, Celebrates Pride with a Record-Breaking Crowd of 20,000, Hornet, ‏2016-12-22
78. ↑  Tens of thousands march in Taipei's LGBT pride parade - Focus Taiwan, focustaiwan.tw (ב־Chinese (Taiwan))
79. ↑  Horton, Chris (2018-10-27). "Taiwan's Gay Pride Parade Draws Thousands, as Votes on Same-Sex Marriage Near". *The New York Times* (באנגלית אמריקאית). ISSN 0362-4331. נבדק ב-2021-06-01.
80. ↑  Pride 2019: The world's 15 biggest LGBTQ celebrations, from New York to Tel Aviv, www.usatoday.com (באנגלית)
81. ↑  InterPride, PRESS RELEASE: WORLDPRIDE 2025 BID WON BY KAOHSIUNG PRIDE IN A HISTORIC VOTE FOR THE GLOBAL AND…, InterPride, ‏2021-11-16 (באנגלית)
82. ↑  Michael Szonyi, The Cult of Hu Tianbao and the Eighteenth-Century Discourse of Homosexuality. **Late Imperial China** 19, 1998, עמ' 1–25 doi: 10.1353/late.1998.0004
83. ↑  MICHAEL GOLD, Praying for a soul mate at Rabbit Temple, The Star (באנגלית)
84. ↑  "Taiwan's gays pray for soul mates at 'Rabbit' temple". *Reuters* (באנגלית). 2015-01-19. נבדק ב-2021-12-15.
85. ↑  Nostalgia for the bad old days - Taipei Times, www.taipeitimes.com, ‏2003-02-16
86. ↑  "Singapore censor passes Brokeback" (באנגלית בריטית). 2006-02-15. נבדק ב-2021-12-15.

| **זכויות להט"ב** |
| --- |
| מעמד חברתי וחוקי | איחוד אזרחי • אימוץ משותף על ידי זוגות חד-מיניים • אימוץ חורג בקרב זוגות חד-מיניים • הורות להט"בית • התנגדות לזכויות להט"ב • טיפול המרה • טרנסג'נדריות ואינטרסקסואליות בספורט • נישואים חד-מיניים (מעמד משפטי) • צנזורה על נושאי להט"ב • שוויון הגירה • שינוי מגדר • שירות צבאי • תרומת דם |  |
| בעולם | 

|  |  |
| --- | --- |
| אוקיאניה | אוסטרליה • איי שלמה • אי הפסחא • אי חג המולד • איי מריאנה הצפוניים • איי מרשל • איי קוקוס • איי קוק • גואם • הוואי • ואליס ופוטונה • ונואטו • טובאלו • טונגה • טוקלאו • מיקרונזיה • נאורו • ניואה • ניו זילנד • סמואה • סמואה האמריקנית • פולניזיה הצרפתית • פיג'י • פיטקרן • פלאו • פפואה גינאה החדשה • קיריבטי • קלדוניה החדשה |
| אירופה | אבחזיה • אולנד • אוסטריה • אוקראינה • אזרבייג'ן • איטליה • אי מאן • איסלנד • איי פארו • אירלנד • אלבניה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • ג'רזי • גרנזי • גרמניה • דנמרק • הולנד • הונגריה • הממלכה המאוחדת • טורקיה • טרנסניסטריה • יוון • לוקסמבורג • לטביה • ליטא • ליכטנשטיין • מולדובה • מונטנגרו • מונקו • מלטה • מקדוניה הצפונית • נורווגיה • סבאלברד • סלובניה • סלובקיה • ספרד • סרביה • סן מרינו • פולין • פורטוגל • פינלנד • צ'כיה • צרפת • קוסובו • קרואטיה • קזחסטן • קפריסין • קריית הוותיקן • קפריסין הצפונית • רומניה • רוסיה • שוודיה • שווייץ |
| אמריקה | אורוגוואי • איי בהאמה • איי ג'ורג'יה הדרומית ואיי סנדוויץ' הדרומים • איי הבתולה הבריטיים • איי טרקס וקייקוס • איי פוקלנד • אנגווילה • אנטיגואה וברבודה • איי קיימן • ארגנטינה • איי הבתולה של ארצות הברית • אל סלוודור • ארובה • ארצות הברית • אקוודור • בוליביה • בונייר • בליז • ברבדוס • ברזיל • ברמודה • גואטמלה • גוואדלופ • גיאנה • גיאנה הצרפתית • ג'מייקה • גרינלנד • גרנדה • דומיניקה • האיטי • האיים הקטנים המרוחקים של ארצות הברית • הונדורס • הרפובליקה הדומיניקנית • וונצואלה • טרינידד וטובגו • מונטסראט • מקסיקו • מרטיניק • ניקרגואה • סאבא • סורינאם • סנט אוסטטיוס • סנט וינסנט והגרנדינים • סנט לוסיה • סנט מארטן • סנט קיטס ונוויס • סן ברתלמי • סן מרטן • סן-פייר ומיקלון • פוארטו ריקו • פנמה • פרגוואי • פרו • צ'ילה • קובה • קולומביה • קוסטה ריקה • קוראסאו • קנדה |
| אסיה | אבחזיה • אוזבקיסטן • אזרבייג'ן • איחוד האמירויות הערביות • אינדונזיה • איראן • אפגניסטן • אקרוטירי ודקליה • ארמניה • בהוטן • בחריין • בנגלדש • ברוניי • גאורגיה • האיים המלדיביים • הודו • הונג קונג • הפיליפינים • הרשות הפלסטינית • וייטנאם • טאיוואן • טג'יקיסטן • טורקיה • טורקמניסטן • יפן • ירדן • ישראל • כווית • לאוס • לבנון • מונגוליה • מזרח טימור • מיאנמר • מלזיה • מקאו • נפאל • סוריה • סין • סינגפור • סרי לנקה • עומאן • עיראק • ערב הסעודית • פקיסטן • צ'צ'ניה • קוריאה הדרומית • קוריאה הצפונית • קירגיזסטן • קזחסטן • קטר • קמבודיה • קפריסין • קפריסין הצפונית • רוסיה • תאילנד • תימן |
| אפריקה | אוגנדה • אלג'יריה • אנגולה • אסוואטיני • אריתריאה • אתיופיה • בנין • בוטסואנה • בורונדי • בורקינה פאסו • גאנה • גבון • ג'יבוטי • גמביה • גינאה • גינאה ביסאו • גינאה המשוונית • דרום אפריקה • דרום סודאן • האיים הקנריים • הארצות הדרומיות והאנטארקטיות של צרפת • הטריטוריה הבריטית באוקיינוס ההודי • הרפובליקה הדמוקרטית של קונגו • הרפובליקה המרכז-אפריקאית • הרפובליקה של קונגו • זימבבואה • זמביה • חוף השנהב • טוגו • טנזניה • כף ורדה • לוב • ליבריה • לסוטו • מאוריטניה • מאוריציוס • מאלי • מדגסקר • מדיירה • מיוט • מוזמביק • מלאווי • מלייה • מצרים • מרוקו • ניגריה • ניז'ר • נמיביה • סאוטה • סאו טומה ופרינסיפה • סודאן • סומליה • סומלילנד • סיירה לאון • סיישל • סנגל • סנט הלנה, אסנשן וטריסטן דה קונה • צ'אד • קומורו • קמרון • קניה • ראוניון • רואנדה • רפובליקת סהרה הערבית הדמוקרטית • תוניסיה |
| אחר | הצהרת האו"ם בדבר נטייה מינית וזהות מגדרית • זכויות להט"ב באיחוד האירופי • זכויות להט"ב במדינות ברית המועצות לשעבר • זכויות להט"ב במזרח התיכון • זכויות להט"ב בחבר העמים הבריטי |

 |
| יחס הדת ללהט"ב | אסלאם • הדת הבהאית • הומוסקסואליות ודת • הלכה • טרנסג'נדריות ודת • יהדות • יהדות קונסרבטיבית • נצרות • סיקיזם • תנ"ך |
| לקטגוריה • לפורטל |